Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: A C. Függelék C/6. számú melléklete a 6/1990. (IV.12.) KöHÉM rendelethez1
Paragraph Index: 1344

A C. Függelék C/6. számú melléklete a 6/1990. (IV.12.) KöHÉM rendelethez1 A traktorok rádió zavarszűrésére (elektromágneses zavarszűrésre) vonatkozó követelmények I. Rész Alapvető rendelkezések 0. A melléklet alkalmazási köre 0.1. Ez a melléklet a traktorokra (a továbbiakban: jármű) terjed ki. 0.1.1. A melléklet a járműbe történő beépítésre szolgáló elektromos vagy elektronikus alkatrészekre és önálló műszaki egységekre is kiterjed. 0.2. Jóváhagyási követelmények 0.2.1. A jóváhagyó hatóság az elektromágneses összeférhetőségre történő hivatkozással nem tagadhatja meg semmilyen járműtípus vonatkozásában az EK-típusjóváhagyás vagy a nemzeti típusjóváhagyás megadását, nem tagadhatja meg semmilyen típusú alkatrész vagy önálló műszaki egység vonatkozásában az EK-alkatrész- vagy műszakiegység-típusjóváhagyás megadását, nem tilthatja meg a jármű nyilvántartásba vételét, értékesítését vagy üzembe helyezését, nem tilthatja meg az alkatrészek vagy önálló műszaki egységek értékesítését vagy használatát, amennyiben a járművek, alkatrészek vagy önálló műszaki egységek megfelelnek ezen melléklet előírásainak. 0.2.2. A jóváhagyó hatóság nem adhatja ki az EK-járműtípus-jóváhagyást, az EK-alkatrésztípus-jóváhagyást vagy az önálló műszaki egységre vonatkozó EK-típusjóváhagyást, és megtagadhatja a nemzeti típusjóváhagyás megadását bármely járműtípus, alkatrész típus vagy önálló műszaki egység típusa vonatkozásában, amenynyiben ezen melléklet előírásai nem teljesülnek. 1 Ez a melléklet az Európai Parlament és a Tanács 2009/64/EK irányelvével összeegyeztethető szabályozást tartalmaz. 0.2.3. A 0.2.2. pont nem alkalmazandó a 2002. október 1-je előtt, a gépjárművek biztonsági öveire és utasbiztonsági rendszereire vonatkozó MR. C. Függelék C/12. számú melléklete alapján jóváhagyott járműtípusokra, illetve e jóváhagyások bármely ezt követő kiterjesztésére. 0.2.4. Amennyiben ezen melléklet előírásai nem teljesülnek, a jóváhagyó hatóság nem tekinti érvényesnek az ER. C. Függelék rendelkezéseivel összhangban az új járművekhez mellékelt megfelelőségi igazolásokat az említett Függelék 7. cikke (1) bekezdésének alkalmazásában, és megtagadhatja az új elektromos vagy elektronikus készülékrészek alkatrészekként vagy önálló műszaki egységekként történő értékesítését vagy üzembe helyezését. 0.2.5. A 0.2.2. és 0.2.4. pont sérelme nélkül, a pótalkatrészek esetében a jóváhagyó hatóság továbbra is megadja az EK-típusjóváhagyást, és engedélyezi azon alkatrészek és önálló műszaki egységek értékesítését és üzembe helyezését, amelyeket azon járműtípusokon történő felhasználásra szántak, amelyeket a MR. C. Függelék C/6. melléklete vagy C/12. melléklete alapján 2002. október 1-je előtt hagytak jóvá, illetve adott esetben ezen jóváhagyások későbbi kiterjesztése alapján. RÉSZEK LISTÁJA I. Rész ALAPVETŐ RENDELKEZÉSEK A JÁRMŰVEKRE ÉS A JÁRMŰBE BEÉPÍTETT ELEKTROMOS/ELEKTRONIKUS SZERELÉSI EGYSÉGEKRE VONATKOZÓ ELŐÍRÁSOK

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes